open-index/open-wikipedia-markdown huggingface dataset:
Lännenketunputki

**Lännenketunputki** eli **ketunputki** (*Silaum silaus*) on sarjakukkaiskasvien (Apiaceae) heimoon ja ketunputkien (*Silaum*) sukuun kuuluva kasvilaji.

Lännenketunputki voi kasvaa 40–100 senttimetriä korkeaksi. Sen lehtilavat ovat 7–20 cm pitkiä sekä 6–10 cm leveitä ja lehtilapojen yleinen muoto vaihtelee kolmiomaisesta soikeaan, mutta lehdet ovat liuskoittuneita tai lehdykkäisiä. Sarjat ovat halkaisijaltaan 2,5–4 cm ja kukinnon pikkusarjat ovat monikukkaisia. Lännenketunputki kukkii ja tuottaa hedelmiä kesäkuusta syyskuulle. Hedelmät ovat 4–8 millimetriä pitkiä ja halkaisijaltaan 2–3 mm.

Lännenketunputki kasvaa luontaisena Euroopassa sekä Välimeren ympäristössä.

## Lähteet

## Aiheesta muualla
* Suomen Lajitietokeskus: Lännenketunputki – ''Silaum silaus''
* Kasviatlas 2021: Lännenketunputken (''Silaum silaus'') levinneisyys Suomessa.
* Global Biodiversity Information Facility (GBIF): ''Silaum silaus''
Ossian Rinne

**Sulo Ossian Rinne** (8. kesäkuuta 1917 Helsinki – 29. lokakuuta 2007 Helsinki) oli suomalainen insinööri, yrittäjä ja yritysjohtaja, joka sai kauppaneuvoksen arvonimen.

Rinteen vanhemmat olivat puuseppä Matti Rinne ja Hilda Maria Pirinen ja puoliso vuodesta 1943 Else Regina Jägerroos. Rinne tuli ylioppilaaksi Koulukujan yhteislyseosta 1936 ja valmistui diplomi-insinööriksi Teknillisestä korkeakoulusta 1942. Hän suoritti Suomen Rationalisoimislautakunnan työntutkimuskurssin 1945 ja Vientikoulutuksen erikoisrahaston vientiteknillisen kurssin 1963 sekä vientipäällikköseminaarin 1964. Rinne oli Tarkkuus Oy:n konepajainsinööri 1945, Ab Kemi Oy:n käyttöinsinööri Kemissä 1945–1947, sosialisoimiskomitean vientiteollisuuden tutkija 1947–1948, kansanhuoltoministeriön hintaososaston osastosihteeri 1948, Seximo Oy:n konttoripäällikkö 1948, Oy Intrans Ab:n toimitusjohtaja 1948–1954, Paperivälitys Oy:n toimitusjohtaja 1954–1961 ja Fexima Oy:n osakas ja toimitusjohtaja 1961–1977, hallituksen jäsen vuodesta 1961 ja hallituksen puheenjohtaja vuodesta 1977. 1980-luvulla Feximasta tuli merkittävä rahoituslähde Suomen Kommunistiselle Puolueelle. Rinne oli myös Oy Herimex Ab:n toimitusjohtaja vuodesta 1959. Hänellä oli lisäksi useita luottamustehtäviä. Sotilasarvoltaan hän oli reservin yliluutnantti (1968). Kauppaneuvoksen arvonimen Rinne sai 1977.

## Lähteet
Toivo Saarni

**Toivo Hemming Saarni** (4. maaliskuuta 1916 – 18. elokuuta 1979) oli suomalainen yrittäjä ja yritysjohtaja, joka sai kauppaneuvoksen arvonimen.

Saarnin vanhemmat olivat kauppias Hemming Domianus Saarni ja Alma Aleksandra Lemström ja puoliso vuodesta 1940 Eevi Flinkman. Saarni oli Röödilän Saha- ja Mylly Oy:n toimitusjohtaja 1935–1943, Oy Rymättylä Ab:n, vuodesta 1970 Rymättylä Oy, perustajaosakas ja toimitusjohtaja vuodesta 1945, Röödilän kaupan osakas Rymättylässä 1940–1956, Hemming Saarnin perikunta Oy:n osakas vuodesta 1946, Rymättylän Laiva Oy:n, vuodesta 1957 Rymättylän Säilyke, perustajaosakas vuodesta 1946 ja toimitusjohtaja, Rymättylän Silli Oy:n perustajaosakas 1951–1966 ja toimitusjohtaja sekä Rymättylän Sahan isännöitsijä Naantalissa vuodesta 1952. Saarnilla oli lisäksi useita luottamustehtäviä. Sotilasarvoltaan hän oli reservin ylimatruusi. Saarni sai kauppaneuvoksen arvonimen 1977. 

## Lähteet
M/S Vaasa Leader

**M/S Vaasa Leader** oli suomalaiselle Vaasan Laiva Oy:lle vuonna 1962 valmistunut, kantavuudeltaan 13&nbsp;000 DWT:n rahtilaiva, joka kulki 1960-luvulla Euroopan ja Pohjois-Amerikan länsirannikon satamien välisessä Vaasa Line -linjaliikenteessä samankokoisen *[[M/S Wiiri]]n* sisaraluksena. *Vaasa Leader* kuljetti Euroopasta Yhdysvaltoihin ja Kanadaan suomalaisten metsäteollisuustuotteiden ohella muun muassa Volkswagen-autoja ja vuodesta 1965 alkaen Etelä-Amerikasta Suomeen raakakahvia.

*Vaasa Leader* oli viimeinen Vaasa Line -valtamerilinjalla toiminut alus. Toimintaansa lopetellut Vaasan Laiva Oy myi *Vaasa Leaderin* keväällä 1968 Suomen Tankkilaivalle, joka myi sen vuonna 1973 Kiinaan. Alus romutettiin *Conghua*-nimisenä Intiassa 1988.

## Lähteet
*
*
*
### Viitteet
Mauno Thilman

**Mauno Johannes Thilman** (5. elokuuta 1922 Kymi – 16. heinäkuuta 1999 Tampere) oli suomalainen yritysjohtaja, joka sai kauppaneuvoksen arvonimen.

Thilmanin vanhemmat olivat työnjohtaja Matti Thilman ja Ida Ahokas ja puoliso vuodesta 1946 Sylvia Orvokki Löytty. Thilman kävi ammattikoulun Karhulassa ja suoritti Suomen Osuuskauppaopiston kursseja. Hän oli Kyminlaakson Osuuskaupan harjoittelija 1938–1939 ja Keskon pääkonttorin neuvontaosaston liikkeenhoidon neuvoja 1945–1950, Kotkan konttorin maatalousosaston hoitaja ja konttorinjohtajan apulainen 1950–1954, Oulun konttorin johtaja 1954–1967 ja Tampereen konttorin johtaja 1967–1982. Hänellä oli myös luottamustehtäviä. Molempiin sotiin osallistunut Thilman oli sotilasarvoltaan reservin yliluutnantti. Hän sai kauppaneuvoksen arvonimen 1977. Nuoruudessaan urheilua harrastanut Thilman oli 1936 Kymin Veikkojen ja Karhulan Urheilijoiden edustajana nuorten Suomen mestari alle 16-vuotiaiden sarjassa sekä pituushypyssä että kuulantyönnössä. 

## Lähteet
Nihattulan työväentalo

**Nihattulan työväentalo** oli Hattulan kunnan Nihattulan kylässä sijainnut työväentalo.

## Historiaa
Nihattulan työväenyhdistys perustettiin vuonna 1905 Hattulan ensimmäisenä työväenyhdistyksenä. Vuonna 1906 yhdistyksen jäsenmäärä oli 73, mutta kahden vuoden päästä enää 35. Talon yhdistys hankki vuonna 1910. Kesällä 1913 taloon murtauduttiin, ja sieltä varastettiin kahvikuppeja ja juomalaseja.

Vuonna 1931 yhdistyksen toimintaa kuvailtiin hiljaiseksi, ja sen jäsenmäärä liikkui kymmenen tienoilla mutta laski välillä sen allekin. Vuonna 1938 yhdistyksen toiminnan kuvailtiin olleen jo vuosia lamassa, vaikka talo sillä vielä olikin. Seuraavana vuonna yhdistys onnistui järjestämään Maarianpäiväjuhlan, jossa puhumassa oli kansanedustaja Aino Malkamäki, sekä arpajaisjuhlan, joka oli yleisömenestys. Kaikki arvat myytiin nopeasti loppuun. Kesän 1939 aikana yhdistys sai jonkin verran aktivoiduttua ja taloudellinen tilannekin parani. 

Talo oli pystyssä vielä kesällä 1953. Sen myöhemmistä vaiheista ei ole tietoa. 

## Lähteet
Wahban kraatteri

**Wahban kraatteri** () tai *Maqlaʿ Ṭamiyyah* () on sammuneen tulivuoren kraatteri Saudi-Arabiassa. Se sijaitsee noin 250 kilometriä Taifista koilliseen Harrat Kishbin tuliperäisen basalttilaakion länsiosassa, Hijazin alueella. 

Kraatteri on 250 metriä syvä ja sen halkaisija on noin neljä kilometriä. Kraatterin pohjaa peittää valkoisten natriumfosfaattikiteiden kerros.

Wahban kraatterin uskottiin aiemmin olevan meteoriitin aiheuttama. Nykyään geologit uskovat sen olevan maari-tyyppinen kraatteri ja syntyneen freaattisen purkauksen tuloksena, jossa sulan basaltin muodostama magma joutui kosketuksiin pohjaveden kanssa ja aiheutti suuren höyryräjähdyksen.

## Lähteet

## Aiheesta muualla
* Mekshat 
* Global Volcanism Program 
* 3D-malli kraatterista
Korikorallihelmi

**Korikorallihelmi** (*Berberidopsis corallina*) on Berberidopsidaceae-heimoon, korallihelmien (*Berberidopsis*) sukuun kuuluva kasvilaji. Se on ainavihanta liaani, joka kiipeilee ympäröiviin puihin ja pensaisiin tukeutuen.

Korikorallihelmi kasvaa luonnossa syvien ja kosteiden jokilaaksojen metsissä Chilen rannikkovyöhykkeellä. Laji on kuitenkin mahdollisesti hävinnyt luonnosta lähestulkoon kokonaan.

Korikorallihelmen taipuisia varsia on perinteisesti kerätty luonnosta ja käytetty korien tekemiseen. Lisäksi lajia on kasvatettu usein koristekasvina puutarhoissa. Temperaattisilla alueilla kasvia on melko helppoa kasvattaa ulkotiloissa, ja se kestää alimmillaan noin –10°C lämpötilaa, kunhan niin kylmää ei ole pidempään. Korikorallihelmi menestyy merellisen ilmaston alueilla, mutta tarvitsee tuulilta sekä voimakkaalta auringon valolta suojaisen kasvupaikan.

## Lähteet
* Useful Temperate Plants: ''Berberidopsis corallina'' 

## Aiheesta muualla
* Laji.fi: Korikorallihelmi (''Berberidopsis corallina'')
* Global Biodiversity Information Facility (GBIF): ''Berberidopsis corallina''
Lou Nova

**Lou Nova** (16. maaliskuuta 1913 Los Angeles, Kalifornia – 29. syyskuuta 1991 Sacramento, Kalifornia) oli kalifornialainen raskaansarjan nyrkkeilijä. Hän taisteli 29. syyskuuta 1941 MM-arvosta Joe Louisia vastaan häviten tyrmäyksellä ottelun. Hän oli aiemmin 1930-luvun lopulla katkaissut suomalaisen Gunnar Bärlundin menestyksellisen raskaansarjan ammattilaisuran kohti mahdollista MM-ottelua. Kaikkiaan Nova voitti 63 ottelustaan 49, hävisi 9 ja otteli 5 ratkaisematonta . Myöhemmin hän teki näyttelijän uran ja esiintyi lukuisissa 50- ja 60-luvun elokuvissa, sarjoissa ja TV-spoteissa.

## Ammattilaisnyrkkeilyura

Amerikanitalialaiseen perheeseen Kaliforniassa syntynyt Lou Nova aloitti uransa nyrkkeilijänä 1930-luvulla. Hänestä tuli Yhdysvaltain raskaansarjan amatöörimestari vuonna 1935. Seuraavana vuonna hän siirtyi ammattilaiseksi. Nova aloitti ammattilaisuransa 20 voitolla ennen kuin koki tappion Maxie Rosenbloomille. Sen jälkeen alkoi hänen voittosarjansa, joka kesti aina syyskuuhun 1939. Nova voitti lokakuussa 1938 keskeytyksellä ottelun Gunnar Bärlundia vastaan. Tämä katkaisi Bärlundin lupaavasti edenneen ammattilaisuran kohti MM-ottelua. Sen jälkeen Nova voitti vielä walesiläisen Tommy Farrin ja entisen maailmanmestarin Max Baerin. Syyskuun 1939 tappio Tony Galentolle lykkäsi kuitenkin Novan mahdollisuutta päästä MM-otteluun Joe Louisia vastaan.

Lou Novan MM-ottelu hallitsevaa mestaria Joe Louisia vastaan toteutui 29. syyskuuta 1941. Ottelussa Louis voitti Novan keskeytyksellä 6. erässä. Tämän jälkeen Nova jatkoi vielä nyrkkeilyuraansa, mutta joukkoon mahtui tappiot Lee Savoldille, Tami Mauriellolle, Lee Omalle ja Joe Baksille. Uuteen MM-otteluun Nova ei enää päässyt. Toukokuussa 1945 Nova voitti Bärlundin vielä uudelleen. Uransa nyrkkeilykehässä Nova päätti kesäkuussa 1946.

## Elokuva- ja TV-näyttelijä

Näyttelijäuraansa Nova aloitti nyrkkeilyuran loppuvaiheessa eli vuonna 1943. Ensiesiintyminen tapahtui Kid Mandellin ohjaamassa MGM:n elokuvassa *Swing Fever*. Muita elokuvarooleja olivat 20th Century Foxin elokuvassa *in the Night* vuonna 1946 sekä cameorooli Joe Palookan ohjaamassa elokuvassa *Champ* myös vuonna 1946. Kaikkiaan Nova esiintyi 20 elokuvassa, kuten *What a Way to Go!* vuonna 1964 ja *Blackbeard's Ghost* vuonna 1968.

Teatterinäyttämöllä hän esiintyi Broadwayllä O'Malleynä näytelmässä *The Happiest Millionaire* vuonna 1956. Kaikkiaan näytelmää esitettiin 271 kertaa. TV:n puolella Nova esiintyi ohjelmissa *Space Patrol*, *Hopalong Cassidy*, *General Electric Theater*, *77 Sunset Strip*, *Shotgun Slade* ja *Get Smart*.

## Muuta

Lou Nova kuoli syöpään Sacramentossa vuonna 1991. Tunnustuksena hänen nyrkkeilyurastaan Lou Nova nimitettiin vuonna 1991 osaksi Nyrkkeilyn Hall of Famea vuonna 1991 sekä  viimeisten elinvuosiensa asuinpaikkansa Sacramenton College Athletic Hall of Fameen vuonna 1999.

## Viitteet
Famoksadoni

**Famoksadoni** (C22H18N2O4) on oksatsolidinonijohdannaisiin kuuluva aromaattinen orgaaninen yhdiste. Yhdistettä käytetään maataloudessa fungisidina.

## Ominaisuudet, valmistus ja käyttö
Huoneenlämpötilassa famoksadoni on kellertävää kiteistä ainetta. Se on polymorfista, ja sillä on kuusi kidemuotoa, joista stabiilein on ortorombinen. Yhdiste ei käytännöllisesti katsoen liukene veteen, mutta liukenee orgaanisiin liuottimiin kuten asetoniin, asetonitriiliin ja dikloorimetaaniin. Famoksadoni on kiraalista. Yhdisteen (S)-enantiomeeri on fungisidina tehokkaampi eikä yhtä myrkyllinen kuin (R)-enantiomeeri. Aineen fungisidiset ominaisuudet perustuvat soluhengityksen estoon, koska famoksadoni estää tärkeitä hapetus- ja pelkistysreaktioita.

Famoksadonin valmistuksen ensimmäisessä vaiheessa metyyli-2-(4-fenoksifenyyli)laktaatti reagoi karbonyylidi-imidatsolin kanssa. Seuraava vaihe on reaktio fenyylihydratsiinin kanssa.

Famoksadonia käytetään muun muassa perunan, tomaatin ja viiniköynnösten sienitautien torjuntaan. Euroopan unionin alueella sen myyntilupa päättyi vuonna 2021.

## Lähteet
Artjärven Hietanan työväentalo

**Hietanan työväentalo** oli Orimattilan kaupungin Artjärven pitäjän Hietanan kylässä sijainnut työväentalo.

## Historiaa
Hietanan työväenyhdistys perustettiin vuonna 1905. Se oli yksi Artjärven pitäjän viidestä työväenyhdistyksestä. Hietanan työväentalo rakennettiin talkoilla, ja se valmistui vuonna 1908. Talo oli suorakaiteen muotoinen yksikerroksinen hirsirakennus, joka oli perustettu kivipilareille. Talo oli palanut vuonna 1918. Ratulan työväenyhdistyksen pöytäkirjojen mukaan se kuitenkin suunnitteli Hietanan työväentalon ostamista vuonna 1936. Talo oli kuitenkin niin huonossa kunnossa, että ostosta luovuttiin. Talo myytiin 760 markalla vuonna 1937.

## Lähteet
Artjärven kirkonkylän työväentalo

**Artjärven kirkonkylän työväentalo** oli Orimattilan kaupungin Artjärven pitäjän kirkonkylällä sijainnut työväentalo.

## Historiaa
Artjärven kirkonkylän työväenyhdistys perustettiin vuonna 1906. Siihen liittyi 24 jäsentä. Vuonna 1908 työväenyhdistyksen vuosikokous pidettiin Perilän talossa, joka päätettiin ostaa yhdistykselle 1 000 markalla. Talosta maksettiin 200 markkaa käteisellä, ja loppu jäi kolmeksi vuodeksi velaksi. Vuonna 1909 työväenyhdistys sai tontin vuokralle 25 vuodeksi, vuosivuokra oli 15 markkaa. Maksamatonta tontin vuokraa karhuttiin vuonna 1912. Sos.dem. piirijärjestö oli antanut työväenyhdistykselle lainaa. Piirijärjestö myi työväentalon saatavistaan 285 markan hinnalla joulukuussa 1914. Talon myynnin jälkeen työväenyhdistyksen toiminta hiipui, ja sen rahavarat 1&nbsp;603 markkaa vietiin piiritoimistoon vuonna 1925.

## Lähteet
Neulapuut

**Neulapuut** eli **tokopuut** (*Balanites*) on mehikorvakasveihin kuuluva kasvisuku, jossa on yhdeksän lajia puita ja pensaita. Niitä esiintyy lähes koko Afrikassa ja paikoin eteläisessä Aasiassa, muun muassa Jordaniassa, Arabian niemimaalla, Intiassa ja Myanmarissa. Suvun tunnetuin laji on tasankoneulapuu eli egyptintokopuu (*Balanites aegyptiaca*).

## Lähteet

## Aiheesta muualla
* Finto: Kassu – Kasvien suomenkieliset nimet: ''Balanites''
* Suomen Lajitietokeskus: Neulapuut – ''Balanites''
Eva Tawasoli

**Eva Tawasoli** (s. 1989 Teheran, Iran) on suomalainen terveyden- ja sairaanhoitaja, poliitikko ja ihmisoikeusaktivisti. Lisäksi hän on opiskellut sosiaali- ja terveyshallintotieteitä Vaasan yliopistossa. Tawasoli toimii Vantaan ja Keravan hyvinvointialueen hallituksen ja valtuuston jäsenenä ja Vantaan kaupunginvaltuuston jäsenenä. 

Tawasoli on syntynyt Iranissa, jossa hänen Afganistanissa syntyneet vanhempansa olivat sotaa paossa. Hänen ollessaan 13-vuotias hänen isänsä kuoli auto-onnettomuudessa. Perhe muutti Suomeen kiintiöpakolaisina vuonna 2005, kun Eva Tawasoli oli 16-vuotias. 

Tawasoli on kertonut julkisesti erityisesti kunniaan liittyvän väkivallan kokemuksistaan. 

Tawasoli valittiin Vantaan kaupunginvaltuuston varajäseneksi  vuoden 2017 kuntavaaleissa. Hänet valittiin vuoden 2021 kuntavaaleissa Vantaan kaupunginvaltuustoon ja vuoden 2022 aluevaaleissa Vantaan ja Keravan hyvinvointialueen valtuustoon. Tawasoli uusi paikkansa sekä hyvinvointialueen valtuustossa että kaupunginvaltuustossa 2025 alue- ja kuntavaaleissa puolueensa eniten ääniä saaneena ehdokkaana molemmissa vaaleissa. Tawasoli asuu Vantaalla Tikkurilassa.

## Lähteet
Noppert

**Noppert** on sukunimi, joka on muun muassa seuraavilla henkilöillä:            

* Andries Noppert (s. 1994), alankomaalainen jalkapallomaalivahti
* Danny Noppert (s. 1990), alankomaalainen dartsinpelaaja
Kreosoottipensaat

**Kreosoottipensaat** (*Larrea*) on mehikorvakasveihin kuuluva kasvisuku, jossa on viisi lajia. Niitä esiintyy Amerikassa: Pohjois-Amerikassa Yhdysvaltojen lounaisosasta (Kalifornia, Nevada, Utah, Arizona, New Mexico ja Teksas) Meksikoon ja Etelä-Amerikassa länsi- ja eteläosassa Perusta Argentiinaan. Suvun tunnetuin laji on kreosoottipensas (*Larrea tridentata*), joka on Yhdysvalloissa ja Meksikossa kasvava äärimmäisen pitkäikäinen pensas.

## Lähteet

## Aiheesta muualla
* Finto: Kassu – Kasvien suomenkieliset nimet: ''Larrea''
Kebratsopuut

**Kebratsopuut** (*Schinopsis*) on sumakkikasveihin kuuluva puusuku, jossa on seitsemän lajia. Niitä esiintyy Etelä-Amerikan keskiosissa Perusta Brasiliaan ja Argentiinaan. Sukuun kuuluu esimerkiksi kebratsopuu (*Schinopsis lorentzii*, syn. *S. quebracho-colorado*), joka kasvaa Gran Chacon tasangolla Argentiinassa, Boliviassa ja Paraguayssa. *[[Schinopsis balansae]]* -laji on valittu Argentiinan kansallispuuksi.

Kebratsopuut tunnetaan äärimmäisen kovasta puuaineksestaan. Jankan kovuustestillä mitattuna kebratsopuu on toiseksi kovinta puuta erään australialaisen kasuariiniopuun jälkeen. Nimi kebratso juontuu alun perin espanjan kielestä (*quebracho* / *quiebra-hacha*) ja tarkoittaa "kirveen rikkojaa".

## Lähteet

## Aiheesta muualla
* Finto: Kassu – Kasvien suomenkieliset nimet: ''Schinopsis''
Vanilliinihappo

**Vanilliinihappo** on fenolihappo, joka on antioksidantti. Açai-hedelmän öljyuutetta tutkittaessa on todettu, että tämä hedelmä sisältää muun muassa vanilliinihappoa. Joskus on onnistuttu valmistamaan ferulihaposta vanilliinihappoa ja vanilliinihaposta vanilliinia.

Vanilliinihapon rakennekaava on C8H8O4, moolimassa 168,15&nbsp;g/mol, sulamispiste 211,5&nbsp;°C, kiehumispiste 353,43&nbsp;°C ja CAS-numero 121-34-6.

## Lähteet

## Aiheesta muualla
* PubChem: Vanillic acid 
* Human Metabolome Database (HMDB): Vanillic acid 
* Food Component Database (FooDB): Vanillic acid 
* DrugBank: Vanillic acid 
* Kyoto Encyclopedia of Genes and Genomes (KEGG): Vanillic acid 
* Dr. Duke's Phytochemical and Ethnobotanical Databases: Vanillic-acid 
* PheroBase: Floral Compound - vanillic acid
Alankomaiden Surinam

**Surinam** (hollanniksi *Suriname*), joka tunnettiin myös nimellä **Alankomaiden Guayana** *Nederlands-Guiana*, oli Alankomaiden siirtomaa Etelä-Amerikassa, nykyisen Surinamen tasavallan alueella. Vuonna 1954 maa muutettiin Alankomaihin kuuluvaksi autonomiseksi alueeksi, ja vuonna 1975 se itsenäistyi.

## Historia
Surinamista tuli osa Alankomaita 26. helmikuuta 1667 toisen Englannin-Hollannin sodan aikana, kun hollantilaiset joukot valtasivat Francis Willoughbyn englantilaisen siirtokunnan. Alueen vahvistettiin kuuluvan Hollannille myöhemmin samana vuonna Bredan rauhassa.

Siirtomaan talous oli riippuvainen siellä sijainneille viljelmille hankituista orjista, joista suurin osa tuotiin Länsi-Afrikasta. Alankomaiden ja Surinamin välisen kaupan tärkeimmät vientituotteet olivat sokeri, puuvilla sekä väri-indigo. Ajan tapaan orjia kohdeltiin erittäin huonosti.

Orjuus lakkautettiin Surinamissa vuonna 1863, joskin viimeiset orjat vapautettiin vasta kymmenen vuotta lakkautuksen jälkeen.

Toisen maailmansodan aikana Yhdysvaltain sotilasjoukkoja päästettiin siirtomaahan, pääosin turvaamaan liittoutuneille tärkeät alumiinivarannot. Luvan tähän antoi maanpaossa ollut Alankomaiden hallitus, joka myös lupasi siirtokunnilleen, mukaan lukien Surinamille itsehallinnon. Tämä toteutuikin 15. joulukuuta 1954, kun siitä tuli Suriname-niminen autonominen alue osana Alankomaiden kuningaskuntaa.

## Lähteet
Carl P. Jensen

**Carl Peter Jensen** (3. tammikuuta 1906 Kööpenhamina – 20. elokuuta 1987) oli tanskalainen sosiaalidemokraattinen poliitikko. Hän istui kansankäräjillä vuosina 1953–1971 ja toimi Tanskan asuntoministerinä 1960–1964 sekä Grönlanti-ministerinä 1964–1968.
## Lähteet

## Aiheesta muualla
* ''Carl P. Jensen'' Tanskan kansankäräjien verkkosivuilla
Keltavirmat

**Keltavirmat** (*Patrinia*) on kuusamakasveihin (aiemmin virmajuurikasveihin) kuuluva kasvisuku, jossa on 14 lajia. Niitä esiintyy Keski- ja Itä-Aasiassa ja Siperiassa.

## Lajeja
* japaninkeltavirma eli keltavirma (*Patrinia gibbosa*)
* kiinankeltavirma (*Patrinia heterophylla*)
* kirgisiankeltavirma (*Patrinia intermedia*)
* tuoksukeltavirma (*Patrinia triloba*)

Joitain keltavirmalajeja käytetään koristeperennoina.

## Lähteet

## Aiheesta muualla
* Suomen Lajitietokeskus: Keltavirmat – ''Patrinia''
* Finto: Kassu – Kasvien suomenkieliset nimet: ''Patrinia''
Rasterikit

**Rasterikit** eli **rasteripuut** (*Myoporum*) on syyläjuurikasveihin kuuluva puuvartisten kasvien suku, jossa on 36 lajia. Suku on aiemmin luokiteltu rasterikkikasvien heimoon. Rasterikkeja esiintyy alkuperäisenä pääosin Australiassa, Uudessa-Seelannissa ja muilla Tyynenmeren saarilla Uudesta-Guineasta Uuteen-Kaledoniaan, Polynesiaan ja Havaijille. Yksi laji on kotoperäinen Maskareenien saarilla Afrikassa ja yksi Itä-Aasiassa Japanissa, Itä-Kiinassa, Taiwanissa ja Vietnamissa.

## Lajeja
* suippurasterikki eli rasteripuu (*Myoporum acuminatum*)
* tahmarasterikki (*Myoporum laetum*)
* kaitarasterikki (*Myoporum tenuifolium*)

## Lähteet

## Aiheesta muualla
* Finto: Kassu – Kasvien suomenkieliset nimet: ''Myoporum''
Kuumejuuret

**Kuumejuuret** (*Triosteum*) on kuusamakasveihin kuuluva kasvisuku, jossa on kuusi lajia. Niitä esiintyy Yhdysvalloissa, Kanadassa, Kiinassa, Nepalissa, Japanissa ja Venäjän Kaukoidässä.

## Lajit
* *Triosteum angustifolium* L. – Yhdysvalloissa ja Kaakkois-Kanadassa.
* *Triosteum aurantiacum* E.P.Bicknell – Yhdysvalloissa ja Itä-Kanadassa.
* punakuumejuuri (*Triosteum himalayanum* Wall.) – Kiinassa ja Nepalissa.
* sepokuumejuuri (*Triosteum perfoliatum* L.) – Yhdysvalloissa ja Itä-Kanadassa.
* liuskakuumejuuri (*Triosteum pinnatifidum* Maxim.) – Japanissa ja Kiinassa.
* *Triosteum sinuatum* Maxim. – Japanissa, Koillis-Kiinassa ja Venäjän Kaukoidässä. 

## Lähteet

## Aiheesta muualla
* Finto: Kassu – Kasvien suomenkieliset nimet: ''Triosteum''
* Suomen Lajitietokeskus: Kuumejuuret – ''Triosteum''
Kaj Andresen

**Kaj Andresen** (7. huhtikuuta 1907 Vedslet – 27. kesäkuuta 1998) oli tanskalainen sosiaalidemokraattinen poliitikko. Hän istui kansankäräjillä vuosina 1947–1971 ja toimi Tanskan asuntoministerinä 1964–1968.
## Lähteet

## Aiheesta muualla
* ''Kaj Andresen'' Tanskan kansankäräjien verkkosivuilla
Kapolei

**Kapolei** on Havaijilla Honolulun piirikunnassa sijaitseva kaupunki. Vuoden 2020 väestönlaskennan mukaan kaupungin asukasluku oli 21 411. Alueen pinta-ala on 4,37 neliömailia eli noin 11,32 km2. Kaupunki on yksi Havaijin nopeimmin kasvavimmista asutuskeskuksista. Tämän takia sitä nimitetäänkin O‘ahun toiseksi kaupungiksi Honolulun jälkeen.

Alue alkoi kehittyä, kun 1850 Havaijille saapunut irlantilainen liikemies James Campbell. Hän teki uraa ensin Mauilla, mutta myi liiketoimintansa ja osti maata nykyisen Kapolein alueelta. Hän kaivoi sinne Havaijin ensimmäisen keinokastelukaivon, jonka avulla kuivasta Kapoleista kehittyi tuottoisa sokeriruokoplantaasi.

## Lähteet
Kurjenjärvi (Vesanto)

**Kurjenjärvi** on Pohjois-Savossa Vesannolla Kurjenniemen lähellä ja lähellä Keski-Suomen maakuntarajaa sijaitseva järvi. Etäisyys Kuopiosta on 66 kilometriä länteen.

Suomessa on neljä Kurjenjärvi-nimistä järveä, joista laajin on Virtain Kurjenjärvi&nbsp;(244&nbsp;ha) ja tämä on toiseksi laajin.

## Maantietoa
Kurjenjärvi on 2,6 kilometriä pitkä, 2,3 kilometriä leveä, ja sen pinta-ala on 129 hehtaaria eli 1,3 neliökilometriä. Järvi on L-kirjaimen muotoinen ja sen rannat ovat leveimmässä kohdassa 650 metrin etäisyydellä toisistaan. Järvenpäitä kutsutaan Etelälahdeksi ja Itälahdeksi ja lahdenpohjien etäisyys toisistaan on 2,9 kilometriä. Järven taivekohdassa sijaitsee Vääränkoivunniemi, jonka takana kohoaa 225 metrin korkeuteen mpy. kohoava Kurjenmäki. Kurjenmäen aluetta voisi kutsua Kurjenniemeksi saman nimisen kulmakunnan mukaisesti. Järvellä on kartan mukaan kolme saarta tai luotoa. Itälahden pohjoisosassa sijaitsee Talassaari, joka on runsaan aarin kokoinen. Kurjenjärven matalassa luoteisosassa sijaitsee Tuliluoto ja Etelälahden pohjoisosassa Eteläluoto.
  
Järvi on luodattu ja siitä on julkaistu syvyyskartat. Yli viidesosa Kurjenjärvestä on vähintään kymmenen metriä syvä ja yli neljäsosa puolestaan enintään kaksi metriä syvä. Syvin kohta, 24 metriä, sijaitsee Etelälahden eteläosassa . Itälahden itäosassa sijaitsee 23-metrinen syvänne. Järven tilavuudeksi on määritetty 7,54 miljoonaa kuutiometriä, jolloin sen keskisyvyydeksi tulee 5,8 metriä.

Järven rantaviivan pituus on 10,5 kilometriä . Kurjenjärven ranta-alue on metsämaata ja sen luoteiset rannat ovat suomaata (Levänsuo). Järvenrannan läheisyydessä on pieniä peltopalstoja ja sen eteläpuolitse kulkee Pelleskylän ja Niinivedenpään välinen maantie.

## Vesistösuhteet
Järvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Kerkonjoen valuma-alueella (14.76), jonka Vesantojoen valuma-alueeseen (14.764) järvi kuuluu. Valuma-alueella on yhdeksän vähintään hehtaarin laajuista järveä tai lampea, joista ainoastaan Kurjenjärvi on yli neliökilometrin laajuinen . Kurjenjärvi on valuma-alueensa latvajärviä, jonka valuma-alueen pinta-ala on 10,7 neliökilometriä . Valuma-alueen järvistä neljä laskee Kurjenjärveen. Niitä ovat Päijänne&nbsp;(2&nbsp;ha), joka laskee järveen ojitetun Päijänteensuon kautta Itälahteen, ja Pieni-Kurkinen&nbsp;(1&nbsp;ha), joka laskee aivan Itälahden pohjukkaan. Lammanteenlampi on pikkulampi, joka laskee Etelälahden eteläosaan. Sieltä alkaa Kurjenjoki, joka laskee Rajalammen&nbsp;(1&nbsp;ha) ohi kohti etelää, jossa sen nimeksi tulee Vesantojoki. Joki laskee Vesantojärven luoteispäähän. Kurjenjärven vedenpinnan korkeus on 151,3 metriä mpy ja Vesantojärvellä 101,1 metriä, joten Vesantojoelle tulee pudotusta 50,2 metriä.

## Lähteet
YouTube (kanava)

**YouTube** (aiemmin **YouTube Spotlight** ) on YouTuben virallinen YouTube-kanava videoiden ja tapahtumien korostamiseen alustalla. Kanavalla näytettäviä tapahtumia ovat *YouTube Comedy Week* ja *[[YouTube Music Awards]]*. Kanava latasi myös YouTube Rewindin vuosittaisia ​​osia vuosina 2010–2019. Vuoden 2013 lopulla kanava sijoittui hetkeksi alustan tilatuimmaksi. Maaliskuussa 2023 kanava on kerännyt yli 35 miljoonaa tilaajaa ja yli 2.9 miljardia katselukertaa.

## Lähteet
Sini Silveri

**Sini Silveri** (s. 1987 Kemi) on suomalainen runoilija, kirjoittaja ja esiintyjä. Hän on opiskellut tanssia ja ympäristöhistoriaa. 

Silverin runovihko *Muovailen muovipussista kaunista kahvaa* ilmestyi vuonna 2016. Hän on julkaissut myös runokasetteja ja esseitä. Poesia julkaisi Silverin esikoisteoksen *Titaanidisko* vuonna 2020. Runoteos *Haisee kaikkia tuoksuja* julkaistiin vuonna 2023.

Kalevi Jäntin kirjallisuuspalkinnon raati kuvaili Titaanidiskoa loppuun asti tutkituksi teoskokonaisuudeksi, joka ”nauraa iloisesti modernismin minimalistisille hyveille”. Vuonna 2024 Helsingin Sanomien toimittaja Eleonoora Riihinen kuvaili Silverin ääntä ”humoristiseksi ja lohdulliseksi” ja kertoi hänen yhdistävän ”ylevän ja ikuisen arkiseen ja ohimenevään”.

Silverin runoja on käännetty englanniksi ja esikoiskokoelma Titaanidisko myös espanjaksi.

## Tunnustukset
* Helsingin Sanomien kirjallisuuspalkinto -ehdokas 2020
* Kalevi Jäntin palkinto 2020

## Teokset
*Muovailen muovipussista kaunista kahvaa, Zäp Books 2016
*Titaanidisko, Poesia, 2020 
*Haisee kaikkia tuoksuja, Khaos Publishing, 2023 

## Lähteet
Tranås-Posten

**Tranås-Posten** (lyh. **TP**) on ruotsalainen vuonna 1918 perustettu paikallislehti, jonka kotikunta on Tranås. Se ilmestyy kerran viikossa ja on poliittiselta linjaltaan sitoutumaton. Lehti lakkautettiin vuonna 1992, mutta se perustettiin uudelleen seuraavana vuonna. Bonnier-konserni osti lehden syksyllä 2021.
## Lähteet

## Aiheesta muualla
* Lehden verkkosivut
Marttisenjärvi

**Marttisenjärvi** on saman nimisen kylän yhteydessä sijaitseva matala järvi Vieremällä Pohjois-Savon maakunnan pohjoisimmassa osassa. Sen pinta-ala on 5,2 neliökilometriä. Etäisyys Kuopiosta on 118 kilometriä pohjoisluoteeseen.

## Maantiede
Marttisenjärven pituus kaakosta luoteeseen on 4,2 kilometriä. Järven eteläosa jakautuu Pänninlahteen ja Hietalahteen, pohjoisosa jakautuu Talvilahteen ja Kesälahteen, joiden välissä sijaitsee Koiraniemi. Noin kaksi kolmasosaa Marttisenjärvestä on vähintään kaksi metriä ja enintään neljä metriä syvä. Syvin kohta, kymmenen metriä, sijaitsee järven lounaisosassa.

Marttisenjärven saariluku on kolme. Laajin saari on järven pohjoisosassa sijaitseva Marttisensaari (noin 20 ha). Kaksi muuta saarta ovat vähäisiä luotoja. Marttisenjärveä ympäröi suo- ja metsämaa, kuten Pänninsuo Pänninlahden eteläpuolella. Marttisenjärveen laskee Suojoki ja Salmipuro koillisesta. Marttisenjärvi laskee Marttisenjokea lounaaseen Salahminjärveen (109,2 metriä mpy), jonne etäisyys on nelisen kilometriä. Marttisenjoen rannoilla on runsaasti peltomaata. Marttisenjärven luoteispuolella sijaitsee Rotimo. Marttisenjärven ja Rotimon välissä sijaitsee Kaatiainen.

Marttisenjärven vesitilavuus on 15&nbsp;765&nbsp;000 kuutiometriä.

Marttisenjärvi (04.549.1.001) kuuluu Marttisenjoen valuma-alueeseen (04.549), joka on kolmannen jakovaiheen vesistö Vuoksen päävesistössä (04). Toinen jakovaihe on Salahminjärven valuma-alue (04.54) ja ensimmäinen on Iisalmen reitin valuma-alue (04.5). Marttisenjoen valuma-alueeseen kuuluu Marttisenjärven ohella Kaatiainen, Murtolampi, Latvalampi ja Herttalampi.

## Lähteet
Wheel (yhtye)

**Wheel** on suomalainen progressiivista metallia soittava yhtye.

## Historia
Yhtye on perustettu vuonna 2015 kun laulaja James Lascelles muutti Suomeen. Lascelles tapasi televisio-ohjelman esiintymisessä yhtyeen ytimen muodostavat henkilöt. Yhtyeen ensimmäinen EP-levy julkaistiin vuonna 2015 ja toinen EP *Path* julkaistiin vuonna 2017.

Yhtye julkaisi debyyttialbuminsa *Moving Backwards* helmikuussa 2019 ja toisen albumin *Resident Human* maaliskuussa 2021.

Toisen albumin kappale "Movement" on julkaistu singlenä. Kappale kertoo retoriikasta, joka seurasi George Floydin murhaa ja siihen liittyvästä empatian ja logiikan puutteesta. Kappale liittyy siihen, miten sijoittavat omaisuuden ihmishenkeä korkeammalle sijalle. Albumilta on julkaistu toinen single "Hyperion", jonka inspiraatio on peräisin Dan Simmonsin *[[Hyperion (kirjasarja)|Hyperion Cantos]]* -sarjasta: kappale käsittelee ihmiskunnan suhdetta kuolevaisuuteen.

Yhtyeen kolmas albumi *Charismatic Leaders* julkaistiin huhtikuussa 2024. Albumilta julkaistiin kolme singleä: "Empire", "Porcelain" ja "Disciple". "Empire"-kappaleelle julkaistiin myös musiikkivideo. Albumin kappaleet käsittelevät politiikan henkilökultteja.

## Diskografia
### Studioalbumit
* 
* 
* 

### EP-levyt
* 
* 

## Lähteet

## Aiheesta muualla
*
Omron

**Omron** (tyyliteltynä **OMRON**) on japanilainen yritys, joka valmistaa muun muassa teollisuusautomaation laitteita ja elektroniikan komponentteja. Yritys on perustettu 10. toukokuuta 1933 ja yhtiöitetty 19. toukokuuta 1948.

Vuonna 1933 Kazuma Tateishi perusti Tateishi Electric Worksin Osakassa. Yritys muutti nimeksi Tateishi Electric Corporation 19. toukokuuta 1948. Tavaramerkki Omron on varattu tammikuussa 1959. Marraskuussa 1968 yritys vaihtoi englanninkieliseksi nimekseen Omron Tateisi Electronics.

**Omron Suomi** on muun muassa terveystuotteisiin, kuten verenpainemittareihin ja kuumemittareihin erikoistunut yritys. Muita toimialoja ovat teollisuusautomaatio, Inspection Systems ja sähkökomponentit.

## Lähteet

## Aiheesta muualla
* OMRON Suomi
Suurijärvi (Suonenjoki, Suurijärvi)

**Suurijärvi** on suurelta osin mäkisen metsämaan reunustama järvi Suonenjoen ja Leppävirran rajalla Pohjois-Savon maakunnassa. Sen pinta-ala on 1,1 neliökilometriä. Etäisyys Kuopiosta on 35 kilometriä etelälounaaseen. Järven itäinen osa sijaitsee Leppävirran alueella. Eteläinen, läntinen ja pohjoinen osa sijaitsee Suonenjoen alueella. Suurijärvi laskee kahta erillistä uomaa Kuvansiin.

## Maantiede
Suurijärven ulottuvuus etelästä pohjoiseen on 2,55 kilometriä. Järven leveys vaihtelee merkittävästi, levein kohta on altaan keskiosassa. Huomattavin lahti on järven länsiosan nimetön, suultaan avoin lahti, jonka rannalla sijaitsee muutaman hehtaarin laajuinen peltoalue. Runsas kolmasosa Suurijärvestä on nollasta kolmeen metriä syvä. Noin puolet on vähintään kuusi metriä syvä, siitä noin puolet eli noin neljäsosa järvestä on vähintään kaksitoista metriä syvä. Järven itäosa on länsiosaa syvempi ja syvin kohta, 26 metriä, sijaitsee itärannan lähellä. Pohjoisessa järvi on korkeintaan pari metriä syvä.

Suurijärven saariluku on kuusi. Saaret ovat pieniä ja vailla karttanimiä. Järven länsipuolella sijaitsee Suurijärven kylä. Sen eteläpuolella sijaitsee Viinamäki, jonka huippu on noin 150 metriä merenpinnan yläpuolella eli noin 50 metriä järvenpintaa korkeammalla.

Suurijärveen virtaa tulo-ojia sen itäpuolisista pienistä metsäjärvistä. Suurijärven eteläkolkasta alkaa Kuvansiin (98,5 metriä mpy) laskeva noin 400 metriä pitkä uoma. Järven länsirannalta alkaa Variskorvenpuro, joka virtaa runsaat kaksi kilometriä luoteeseen ja yhtyy Kutunjokeen, joka virtaa etelään ja laskee Kuvansin pohjoisosaan.

Suurijärven vesitilavuus on 7&nbsp;846&nbsp;000 kuutiometriä.

Suurijärvi (04.265.1.001) kuuluu Kutunjoen valuma-alueeseen (04.265), joka on kolmannen jakovaiheen vesistö Vuoksen päävesistössä (04). Toinen jakovaihe on Sorsaveden valuma-alue (04.26) ja ensimmäinen on Haukiveden–Kallaveden alue (04.2). Kutunjärvi, Saittajärvi ja Suurijärvi ovat laajimmat Kutunjoen valuma-alueen 51:stä vähintään hehtaarin laajuisesta vakavedestä. Seuraavina tulevat alle puolen neliökilometrin laajuiset Kolunpohja, Särkinen ja Salmoset.

Suonenjoella ja Leppävirralla sijaitsee useita Suurijärvi-nimisiä vakavesiä. Laajin on Unnukan alueen Suurijärvi (04.271.1.057).

## Lähteet
Hitjuksenjärvi

**Hitjuksenjärvi** on niemien jakama, saareton metsäjärvi Juvalla Etelä-Savon maakunnan keskiosassa. Sen pinta-ala on 68 hehtaaria. Etäisyys Mikkelistä on 34 kilometriä itäkoilliseen. Noin kilometri Hitjuksenjärveltä etelään sijaitsee Kirkkokiviksi kutsuttuja kookkaita siirtolohkareita, jotka on tulkittu muinaiseksi uhripaikaksi. Hitjuksenjärven rannoilta on löydetty muinaisia hautapaikkoja.

## Maantiede
Hitjuksenjärven ulottuvuus lännestä itään on 1,6 kilometriä ja etelästä pohjoiseen 1,2 kilometriä. Suurin osa järven pinta-alasta muodostuu kolmesta lahdesta (Pohjoislahti, Saunalahti, nimetön lahti). Lahtia erottaa kaksi niemimaata, joista itäisen nimi on Hitjuksenniemi. Noin seitsemäsosa Hitjuksenjärvestä on vähintään kymmenen metriä syvä. Syvin vyöhyke ulottuu järven kaakkoisosasta kohti Saunalahtea. Myös järven lounais- ja koillisosassa on vähintään kymmenen metriä syvä alue.

Hitjuksenjärven ranta-alue on pientalojen täplittämää metsämaata. Järven länsipuolitse kulkee yhdystie 15161 ja itäpuolitse yhdystie 15156. Hitjuksenniemen korkein kohta on noin 125 metriä merenpinnan yläpuolella. Järven lounaispuolella kohoaa Hitjuksenmäki, jonka laki on yli 150 metriä merenpinnan yläpuolella.

Hitjuksenjärven pohjoispuolella sijaitsee Kankaisjärvi (95,6 metriä mpy) ja itäpuolella Ruokojärvi (95,4 metriä mpy). Järvien väliset kannakset ovat paikoin alle sata metriä leveitä.

Hitjuksenjärven vesitilavuus on 3&nbsp;482&nbsp;000 kuutiometriä.

Hitjuksenjärvi (04.116.1.019) kuuluu Huosiosjoen-Tylhyjoen valuma-alueeseen (04.116), joka on kolmannen jakovaiheen vesistö Vuoksen vesistössä (04). Toinen jakovaihe on Ala-Saimaan alue (04.11) ja ensimmäinen on Suur-Saimaan alue (04.1). Huosiosjoen-Tylhyjoen valuma-alueeseen kuuluu 37 vähintään hehtaarin laajuista järveä. Kuusi laajinta ovat Pyhäjärvi, Kotijärvi, Ruokojärvi, Särkijärvi, Kankaisjärvi ja Lanikko. Hitjuksenjärvi on seitsemänneksi laajin.

## Lähteet
Ayah Marar

(Laura) **Ayah Marar** (; s. 20. syyskuuta 1980, Amman) on jordanialaissyntyinen, Isoon-Britanniaan asettunut laulaja-lauluntekijä. Hänen edustamikseen genreiksi on luokiteltu dancemusiikki, elektroninen musiikki, pop, dubstep ja drum and bass.

Marar muutti 18-vuotiaana Isoon-Britanniaan opiskellakseen musiikkia Warwickin yliopistossa. Hän aloitti vaikuttamisen drum and bass -piireissä. Muutettuaan lopulta Lontooseen hän sai työpaikan levykaupasta ja perusti oman levy-yhtiönsä, lyhytikäiseksi jääneen Lucky Devilin. Marar teki läpimurtonsa esiintyjänä vuonna 2003 Loxy & Inkin kappaleessa "Dance Child", jossa hän lauloi ja jota hän oli mukana tekemässä. Vuonna 2013 hän saavutti menestystä esiintymisellään Calvin Harrisin singlessä "Thinking About You" (2013). Marar myös asui lyhyesti Calvin Harrisin kanssa. Hän lauloi kolmessa kappaleessa tämän debyyttialbumilla *[[I Created Disco]]* (2007). Mararin muiden yhteistyökumppaneiden joukossa ovat olleet Toddla T, DJ Fresh, Camo & Krooked, Bassline Smith, Dilemn ja Jack Peñate.

Mararin oma solistina tekemä debyyttisingle oli "Mind Controller" (2012), joka julkaistiin hänen uudella levymerkillään Hussle Girlillä. Lokakuussa 2012 ilmestyi Mararin ensimmäinen albumi *The Real*, jossa on kuultavissa monien elektronisen musiikin alalajien vaikutus.

## Lähteet
Göran Greider

**Göran Greider** (s. 12. joulukuuta 1959) on ruotsalainen kirjailija ja toimittaja. Hän on toiminut *[[Dala-Demokraten]]in* päätoimittajana vuodesta 1999.

Urallaan Greider on julkaissut muun muassa runokokoelmia sekä yhteiskuntakriittisiä teoksia. Hän on aatemaailmaltaan sosiaalidemokraattinen.
## Lähteet

## Aiheesta muualla
Egotripillä

**Egotripillä** on 11. marraskuuta 2022 julkaistu Egotrippi-tribuuttialbumi. Albumilla Egotrippi-yhtyeen kappaleita esittää joukko suomalaisia artisteja.

Kokoelmalta julkaistiin toukokuussa 2022 ensimmäisenä singlenä Laura Närhen versio ”Asfaltin pinta” -kappaleesta.

## Kappaleet

## Arvostelut
* Soundi: 

## Lähteet
Brittiläiset Leewardsaaret

**Brittiläiset Leewardsaaret** () oli Yhdistyneen kuningaskunnan siirtomaa Leewardsaarilla Karibianmerellä vuosina 1671–1816 ja 1833–1958. Alue oltiin jaettu kahdeksi eri siirtomaaksi 1800-luvun alussa, jonka jälkeen ne yhdistettiin uudestaan. Siirtomaa lakkasi olemasta vuonna 1958, kun Brittiläiset Neitsytsaaret irroitettiin siitä, ja jäljelle jääneet saaret liitettiin Länsi-Intian federaatioon. Myös Dominica oli osa aluetta vuodesta 1833 eteenpäin, mutta vuonna 1940 se siirrettiin Brittiläisiin Windwardsaariin.

## Historia
Leewardsaarten brittiläinen siirtomaa perustettiin vuonna 1671, ja se oli olemassa vuoteen 1816. Tällöin Antigua, Barbuda ja Montserrat yhdistettiin uudeksi alueeksi ja Saint Kitts, Nevis, Anguilla ja Neitsytsaaret toiseksi. Nämä siirtomaat yhdistyivät uudestaan vuonna 1833.

Tammikuussa 1958 kaikki muut saaret, paitsi Neitsytsaaret liitettiin Länsi-Intian federaatioon. Kahta vuotta myöhemmin Neitsytsaarista tuli oma kruununsiirtomaansa.

## Lähteet

## Aiheesta muualla
Paul Sparks

**Paul Sparks** (s. 16. lokakuuta 1971 Lawton, Oklahoma) on yhdysvaltalainen näyttelijä.

Sparks tunnetaan muun muassa HBO-sarjasta *[[Boardwalk Empire]]*, jossa hän esitti gangsteri Mickey Doylea. Hän voitti tästä roolityöstä kaksi Screen Actors Guild Award -palkintoa yhdessä sarjan muiden näyttelijöiden kanssa. Sparks on ollut myös Emmy-palkintoehdokkaana draamasarjasta *[[House of Cards (televisiosarja)|House of Cards]]*, jossa hänellä oli kirjailija Thomas Yatesin rooli viidennellä tuotantokaudella. *[[The Crown (televisiosarja)|The Crown]]* -sarjan toisella tuotantokaudella Sparks näytteli evankelista Billy Grahamia.

Sparks on esiintynyt myös teatterilavoilla sekä elokuvissa *[[Mud (vuoden 2012 elokuva)|Mud]]* (2012), *[[Thoroughbreds]]* (2017) ja *[[The Lovebirds]]* (2020).

## Yksityiselämä
Sparks sairastaa tyypin 1 diabetesta. Hän on naimisissa näyttelijä Annie Parissen kanssa, ja heillä on kaksi lasta.

## Lähteet

## Aiheesta muualla
*
Artjärven Ratulan työväentalo

**Artjärven Ratulan työväentalo** oli Orimattilan kaupungin Artjärven pitäjän Ratulan kylällä sijainnut työväentalo. 

## Historiaa

Artjärven Ratulan työväenyhdistys perustettiin vuonna 1906. Perustavassa kokouksessa jäseniä liittyi yhdistykseen 58. Vuoden 1908 vuosikokouksessa valittiin kaksi jäsentä, joiden tehtävänä oli ostaa tarvikkeita Ratulan kartanosta työväentaloa varten. Kartanon omistaja Eugenia von Etter lupasi kuitenkin rakennushirret ja 4&nbsp;000 m² tontin ilmaiseksi. Yhdistys ryhtyi heti työhön oman talon saamiseksi. Mäkitupalaiset alkoivat kaataa puita jo seuraavana päivänä, ja torpparit ajoivat niitä rakennuspaikalle. Rakennustyöt aloitettiin kevättalvella ja tupaantuliaisia vietettiin jo syyskuussa. Kansalaissodan jälkeen työväentalo joutui ensin papille ja sitten poliisille. Talo saatiin kuitenkin takaisin yhdistykselle.

## Rakennus

Työväentalo valmistui nopeasti, ja se maksoi 2&nbsp;800 markkaa. Talo oli kaksikerroksinen hirsitalo, joka vuorattiin myöhemmin pystylaudoituksella. Rakennustyötä valvoivat Juho Rissanen ja E. Lahtinen. Kesällä 1926 työväentaloa laajennettiin ja sen sisätiloja kunnostettiin. Korjaustyöt maksoivat 34&nbsp;000 markkaa, mutta velat saatiin maksettua vuoteen 1931 mennessä. Työväentalon kunnostaminen jatkui 1930-luvulla. Uusi laajennus valmistui vuonna 1945. Nämä rakennustyöt maksoivat yli 200&nbsp;000 markkaa. Työväentalo oli täysin velaton vuonna 1948. Tämän vuoksi saatettiin järjestää ns. vapaailtama, jonka tarjoiluista työväenyhdistys vastasi. Talo oli ollut pitkään käyttämättömänä, ja se myytiin vuonna 1996 purettavaksi. Tontti jäi yhdistyksen haltuun.

## Toimintaa työväentalolla

Heti alusta alkaen työväenyhdistys toimi vilkkaasti omalla talollaan paikkakunnan työväen taloudellisen ja henkisen hyvinvoinnin edistämiseksi. Toiminnassa oli puhuja- ja keskusteluseura sekä kirjasto, joka hävisi kansalaissodassa. Toiminta jatkui vilkkaana vuosikymmenten ajan. 

Mäkitupalaisille, torppareille ja muille maanvuokraajille järjestettiin tiedotustilaisuus. Ratulan VPK järjesti talolla iltamat. Nuoret järjestivät äideille juhlan äitienpäivänä. Vuonna 1954 alettiin työväentalon ”Kinossa” esittää elokuvia. Uusi kulttuuripalvelu sai laajan kannatuksen, ja alkuvuosina elokuvailtoja oli kolme viikossa. Elokuvanäytökset lopetettiin 1970-luvun alussa. Myös työväenyhdistyksen toiminta alkoi tällöin hiipua.

## Lähteet
Tony Galento

**Domenico Antonio Galento** (12. maaliskuuta 1910 Orange, New Jersey – 22. heinäkuuta 1979 Orange, New Jersey) oli newjerseyläinen raskaansarjan nyrkkeilijä. Hän taisteli New Yorkissa 28. kesäkuuta 1939 MM-arvosta Joe Louisia vastaan häviten ottelunsa ensimmäisen kerran tyrmäyksellä. Kaikkiaan hän voitti 112 ottelustaan 79, hävisi 26 ja otteli 6 ratkaisematonta .

Italialaissiirtolaisten jälkeläinen Tony Galento aloitti ammattilasinyrkkeilijän uran maaliskuussa 1928 ja seuraavan 15 vuoden aikana hän oli värikkäimpiä raskaansarjan nyrkkeilijöitä omalla tavallaan nyrkkeillä ja omalla värikkäällä, omintakeisella tavallaan käydä vuoropuhelua aikansa median kanssa. Vuonna 1933 Jack Dempsey toimi hänen managerinaan. Tänä 15 vuoden aikana hän kohtasi aikansa nimekkäitä raskassarjalaisia, kuten Johnny Risko, Ernie Schaaf, Arturo Godoy, Al Ettore, Lou Nova, Nathan Mann, Max Baer ja Buddy Baer. Huippuhetki Galentolla oli MM-ottelu hallitsevaa mestaria Joe Louisia vastaan. Siinä Galento pudotti Louisin kaksi kertaa luvunlaskuun, mutta hävisi kuitenkin tyrmäyksellä 4. erässä. 

MM-ottelun jälkeen Galentolla oli kaksi merkittävää ottelua. Ensin Lou Novaa vastaan, jonka hän voitti ja sen jälkeen Max Baeria vastaan, jonka hän puolestaan hävisi.
Galento ura kesti joulukuulle 1943 asti.

Nyrkkeilyuransa jälkeen Galento toimi vielä ammattipainijana.

## Elokuvanäyttelijänä

Nyrkkeilyuransa päätyttyä hän sai muutamia pieniä rooleja Hollywood-elokuvissa:

*1954: Alaston satama, (Elia Kazanin ohjaus)
*1955: Enkeleitä Broadwaylla, (Joseph L. Mankiewiczin ohjaus)
*1956: Kaikki riippuu sinusta, (Michael Curtizin ohjaus)
*1958: Suolla tuulee, (Nicholas Rayn ohjaus)

## Lähteet
M/S Wasaborg

**M/S Wasaborg** oli uusikaupunkilaisen Zachariassenin varustamon moottorirahtilaiva vuosina 1949–1970. 

*Wasaborg* sai alkunsa norjalaisella Sørlandets Skibsbyggeri -telakalla vuonna 1921, mutta työ keskeytyi telakan tai tilaajan taloudellisten vaikeuksien takia ja laiva valmistui lopulta Götaverkenin telakalta Ruotsin Göteborgissa 1924. Alus palveli ensin nimellä *Innaren* göteborgilaisen Transatlantic-varustamon käytössä, sitten *Bernhard*-nimisenä kotisatamanaan Norjan Tønsberg. Vuonna 1949 sen osti Uuteenkaupunkiin laivayhtiö Zachariassen & Co ja antoi sille saman nimen kuin varustamon vuosina 1925–1935 omistamalla Suomen suurimmalla höyrylaivalla *[[S/S Wasaborg]]illa* oli ollut. Moottorialus *Wasaborg* palveli vuoteen 1970 asti, jolloin se purettiin Hampurissa.

Lokakuussa 1954 *Wasaborg* törmäsi sumussa brittihöyrylaiva *Argodoniin* Elbejoen suulla ollessaan matkalla puutavaralastissa Norrköpingistä Etelä-Afrikan Durbaniin. Vauriot saatiin korjattua seuraavana päivänä läheisessä Cuxhavenin satamassa. Maaliskuussa 1961 *Wasaborg* irtosi myrskyssä ankkureistaan Klaipedan sataman edustalla Liettuan rannikolla, jossa neuvostoliittolaiset hinaajat saivat sen pelastettua rantakalliohin törmäämiseltä neljän tunnin operaation jälkeen.

## Lähteet
Osmanin ritarikunta

**Osmanin ritarikunta** () oli Osmanivaltakunnassa jaettu kunnianosoitus, joka perustettiin vuonna 1861 sulttaani Abd-ul-Azizin käskystä. Sitä jaettiin kiitoksena ansiokkaasta palveluksesta valtion hyväksi niin sotilaille kuin siviileillekin. Vuodesta 1915 lähtien kunnianosoitusta jaettiin sotilaille miekkojen kera.

Kunnianosoitusta jaettiin neljässä luokassa ja nimitysten määrä kuhunkin luokkaan oli rajoitettu:

## Lähteet
Lauri Hei

**Lauri Hei** (s. 1989) on suomalainen runoilija ja kuvataiteilija. 

Lauri Hei on Naantalissa syntynyt ja Kuopiossa asuva runoilija, kuvataiteilija ja ohjelmistokehittäjä. Hein runoja on julkaistu mm. Tuli & Savu -lehdessä ja norjalaisen Audiatur-festivaalin pohjoismaisia runoilijoita esittelevässä antologiasarjassa. Vuonna 2019 Hei palkittiin J. H. Erkon kirjoituskilpailussa kolmannella sijalla. Hei on ollut kuratoimassa myös useita monitaiteellisia projekteja mm. kokeellisen runouden ja kirjallisuuden näyttelystä Nokturnon digitaalisiin residensseihin. Kuvataiteen saralla Heille ominaisimpia teoksia ovat käsitteellisiä performansseja kuvaavat ja digitaalisia virheitä estetisoivat videoteokset. Hei on esimerkiksi tutkinut teoksissaan kuvan ja digitalisaation suhdetta. 

Hein esikoisrunokokoelma on Poesian julkaisema Paperi – lalivit.  Hein teosta on luonnehdittu katkoksia ja visuaalisia merkityksiä hyödyntäväksi.  

## Teokset
* 

## Lähteet
The Verkkars

**The Verkkars** on suomalainen elektronisen musiikin / pop-musiikin yhtye. Yhtyeen kappaleet liittyvät pääsääntöisesti *[[Counter-Strike: Global Offensive]]* -videopeliin ja sen kilpapelaamiseen. Yhtyeen singlet *EZ4ENCE* ja *Flashbang Dance* on valittu pelin virallisiksi musiikkipakkauksiksi.

Yhtyeen kappaleita on kuunneltu eri alustoilla yhteenlaskettuna yli 38 miljoonaa kertaa.

Yhtye on esiintynyt livenä muun muassa PGL Major Stockholm 2021 -tapahtumassa.

## Historia
The Verkkarsin tarina alkoi vuonna 2019, kun yhtye julkaisi kappaleensa *EZ4ENCE*. Sen sanoitus koostuu pääosin erilaisista *Global Offensive* -aiheisista meemeistä, jotka käsittelevät suomalaista *Global Offensive* -joukkuetta ENCE eSportsia. Kappaleen suosio räjähti, kun kappaleen pääaiheena toimiva ENCE eteni ensimmäisenä suomalaisjoukkueena major-turnauksen finaaliin IEM Katowice 2019 -tapahtumassa. Kun ENCE saapui lavalle tapahtuman finaalissa, areenalla soitettiin EZ4ENCE-kappaletta. Turnauksen aikana kappale nousi myös Spotifyn Suomen TOP50-listalla sijalle 4. Kappale nousi myös useissa eri maissa viraaliksi. 

Maaliskuussa 2019 *Global Offensiven* kehittäjä Valve ilmoitti lisäävänsä EZ4ENCE-kappaleen peliin virallisena musiikkipakkauksena.

## Singlet
* *EZ4ENCE* (Warner Music Finland, 2019)
* *Winlandia* (Warner Music Finland, 2019)
* *Huutista* (Warner Music Finland, 2019)
* *Jingle Dens* (Warner Music Finland, 2020)
* *Flashbang dance feat. n0thing* (Warner Music Finland, 2021)
* *God mode* feat. Aleksib (Warner Music Finland, 2024)
* *mvp* (2024)

## Lähteet
Kuukkeli (täsmennyssivu)

**Kuukkeli** voi tarkoittaa seuraavia:

* kuukkelit (*Perisoreus*), lintusuku
* kuukkeli (*Perisoreus infaustus*), kuukkelien sukuun kuuluva lintulaji
* ''Kuukkeli'', Villu Jaanisoon veistos Helsingin Kalasatamassa
* ''Kuukkeli'', Kolarin Äkäslompolossa ilmestyvä paikallislehti
* Saariselän Kuukkeli, kauppakeskus Saariselällä.